אילו שיקולים נשקלים בפסיקת הפיצוי בגין נזק לא ממוני?
- גיל הנפגע בעת הפגיעה: גיל הנפגע בעת התאונה משפיע על סכום הפיצוי שנפסק בגין כאב וסבל, כך שגיל צעיר יותר יכול לשמש נימוק לפסיקת סכום גבוה יותר. ככל שהנפגע צעיר יותר, הוא צפוי לסבול לאורך זמן רב יותר. זאת ועוד, גילו של הנפגע משליך על ההשפעה הנפשית של הפגיעה עליו.
- מהות הפגיעה ותוצאותיה: האם מדובר בסבל נפשי ללא פגיעה פיסית, מהו שיעור הנכות של הנפגע והיקפה, האם לנפגע צפוי סבל עתידי, האם נגרם אובדן איברים או חושים, האם נוצר כיעור, האם נגרם אובדן הסיכוי להקים משפחה.
- סוג הנפגע: אם הנפגע הוא תושב חוץ ששהה בישראל, ביהמ"ש בוחן את הזיקה של הנפגע לישראל ובהתאם קובע את גובה הפיצוי.
- ערך הכסף- היום הקובע: בפסיקת פיצוי בגין כאב וסבל יש לפסוק לפי ערך הכסף ביום הפגיעה. יחד עם זאת, ייתכנו מקרים בהם פסיקת הפיצוי לפי ערך הכסף ביום הפגיעה עלולה לגרום עוול לתובע ולעיתים ביהמ"ש יתחשב בכך.